CELEX: 32007D1214(01)
Language: et
Date: 2007-11-30 00:00:00
Title: Poliitika- ja julgeolekukomitee otsus EUPM/3/2007, 30. november 2007 , Bosnias ja Hertsegoviinas läbiviidava Euroopa Liidu politseimissiooni (EUPM) juhi/politseiülema ametissenimetamise kohta

14.12.2007   
            
            
               ET
            
            
               Euroopa Liidu Teataja
            
            
               L 329/63
            
         
      POLIITIKA- JA JULGEOLEKUKOMITEE OTSUS EUPM/3/2007,
   30. november 2007,
   Bosnias ja Hertsegoviinas läbiviidava Euroopa Liidu politseimissiooni (EUPM) juhi/politseiülema ametissenimetamise kohta
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 25 kolmandat lõiku,
   võttes arvesse nõukogu 19. novembri 2007. aasta ühismeedet 2007/749/ÜVJP Euroopa Liidu politseimissiooni (EUPM) kohta Bosnias ja Hertsegoviinas, (1) eriti selle artiklit 17,
   võttes arvesse nõukogu 24. novembri 2005. aasta ühismeedet 2005/824/ÜVJP Euroopa Liidu politseimissiooni kohta Bosnias ja Hertsegoviinas, (2) eriti selle artikli 9 lõiget 1,
   ning arvestades järgmist:
   
               (1)
            
            
               Ühismeetme 2005/824/ÜVJP artikli 9 lõikes 1 nähakse ette, et nõukogu volitab poliitika- ja julgeolekukomiteed tegema asjakohaseid otsuseid kooskõlas Euroopa Liidu lepingu artikliga 25, sealhulgas nimetama ametisse missiooni juhi/politseiülema.
            
         
               (2)
            
            
               Poliitika- ja julgeolekukomitee võttis 5. detsembril 2006 vastu otsuse EUPM/1/2006, (3) millega pikendati brigaadikindral Vincenzo Coppola volitusi Bosnias ja Hertsegoviinas läbiviidava Euroopa Liidu politseimissiooni (EUPM) juhi/politseiülemana kuni 31. detsembrini 2007.
            
         
               (3)
            
            
               Peasekretär/kõrge esindaja tegi poliitika- ja julgeolekukomiteele ettepaneku pikendada brigaadikindral Vincenzo Coppola volitusi,
            
         ON TEINUD JÄRGMISE OTSUSE:
   Artikkel 1
   Brigaadikindral Vincenzo Coppola volitusi Bosnias ja Hertsegoviinas läbiviidava Euroopa Liidu politseimissiooni (EUPM) juhina/politseiülemana pikendatakse käesolevaga kuni 31. detsembrini 2008.
   Artikkel 2
   Käesolev otsus jõustub selle vastuvõtmise päeval.
   Seda kohaldatakse 31. detsembrini 2008.
   
      Brüssel, 30. november 2007
      
         
            Poliitika- ja julgeolekukomitee nimel
         
         
            eesistuja
         
         C. DURRANT PAIS
         
      
   
   
      (1)  ELT L 303, 21.11.2007, lk 40.
   
      (2)  ELT L 307, 25.11.2005, lk 55.
   
      (3)  ELT L 365, 21.12.2006, lk 87.